tomron87/hebrew-wikipedia-sentences-corpus huggingface dataset:
לשיטת התוספות - היות שהשמיעה היא מעשה בגופו של השומע, ועל כן זה הפסק בתפילה.
לכן סובר התוספות שימשיך בתפילתו ולא יפסיק.
השולחן ערוך פוסק כרש"י: "אינו פוסק (מפסיק) לא לקדיש ולא לקדושה, אלא ישתוק ויכוון למה שאומר שליח ציבור, ויהא כעונה ועל כך אומר בעל המשנה ברורה: ויהיה כעונה לעניין שיצא בזה חובת (אמירת) "קדושה", ומכל מקום לא חשיב (נחשב) הפסק.
יש המבארים את ההסבר לסתירה לכאורה, לפיה מצד אחד נחשב האדם כעונה, ומצד שני אין זה הפסק בתפילה, לפי הכלל "מחשבה טובה (הקב"ה) מצרפה למעשה...
מחשבה רעה אין הקדוש ברוך הוא מצרפה למעשה".
מחשבתו הטובה של האדם לצאת ידי חובת "קדושה" - נחשבת למעשה.
מחשבתו כביכול הרעה, להיות כעונה ובכך ייגרם לו הפסק בתפילה, אינה נחשבת למעשה.
כדי לצאת ידי חובה על שמיעה, צריך שיתכוונו השומע והמשמיע:
רבי חיים הלוי סולובייצ'יק מסביר כי אף על פי שישנה דעה שמצוות אינן צריכות כוונה, דרושה כוונה כדי שמעשה השמיעה יחשב כענייה וכהצטרפות למעשה שנעשה על ידי המוציא ידי חובה.
בכך הוא תולה את מחלוקתם של תנא קמא ורבי יוסי במסכת ראש השנה (כ"ט) בשאלה האם דרושה גם כוונת השומע לצאת ידי חובה.
מצוות שניתן לצאת בהן ידי חובה על ידי שמיעה מאחר
קדיש - אם עומד עדיין באמצע תפילת עמידה.
קדושה - אם עומד עדיין באמצע תפילת עמידה.
ספירת העומר - לפי רוב הדעות
שומר המגילות הוא השופט השלישי בהיררכיית השופטים באנגליה וויילס, אחרי נשיא בית המשפט העליון של הממלכה המאוחדת וזקן השופטים של אנגליה וויילס.
מתפקידו של שומר המגילות כיום, הוא היותו מופקד על הרישומים המשפטיים בלשכת בית המשפט העליון של הממלכה המאוחדת, כמו כן, שומר המגילות הוא מנהל המחלקה האזרחית בבית המשפט לערעורים.
התיעוד הראשון של שומר מגילות קיים משנת 1286, ככל הנראה כי המשרה התקיימה עוד לפני כן.
עד ל-2012 היה דייוויד ניוברגר, נשיא בית המשפט העליון לשעבר, כשומר המגילות.
שומר אוצר המלך , המכונה גם אוצֵר מלך או המזכיר הכלכלי של המלך, הוא תואר שהמחזיק בו אחראי על ניהול העניינים הכלכליים במשק הבית המלכותי של ריבון הממלכה המאוחדת, ודואג למימון הוצאותיו הפרטיות או הרשמיות.
מתחת לשומר נמצא סגן אוצר המלך/מלכה לניהול הרשימה הציבורית וקרן תצוגת הארמונות המלכותיים.
מנהל הכספים אחראי גם על הניהול הפיננסי של כל הקרנות הנמצאות ברשימה הציבורית או ממומנות על ידי משרדי ממשלת בריטניה השונים למטרות ייחודיות.
סגן השומר מסייע לו בעניינים פרטיים למחצה כגון הטיפול באורוות המרוצים, אוסף הבולים המלכותי, האסקוט המלכותי, הקפלה המלכותית, האבירים הצבאיים של וינדזור, המסדר הוויקטוריאני המלכותי, מגורים מלכותיים המושכרים לאנשים שונים כחלק מחוזה העסקתם או הוקרה על פועלם, ודוכסות לנקסטר.
הדוכסות היא מקור ההכנסה העיקרי של התקציב המלכותי.
בנוסף לכך הוא אחראי על משרד הדואר המלכותי, דרכו עוברות התכתובות הרשמיות של ארמון בקינגהאם והארמונות המלכותיים האחרים במדינה.
שומר אוצר המלך נפגש עם הריבון אחת לשבוע.
השומר הנוכחי הוא סר מיכאל סטיבנס, המכהן בתפקיד מאז 2018.
שומר הברים הוא סרט פעולה אמריקאי משנת 1989 בבימויו של רודי הרינגטון ובכיכובם של פטריק סווייזי וסם אליוט כשומרי ברים במסבאה מוזנחת שבצד הדרך, שמגינים על עיר קטנה במיזורי מאיש עסקים מושחת.
בשנת 2024 הפיקה אמזון פריים גרסת רימייק לסרט, בבימוי דאג ליימן ובהשתתפות ג'ייק ג'ילנהול.
ג'יימס דלטון (סווייזי) הוא "קולר" מקצועי (כלומר שומר סף מומחה) בעל עבר מסתורי.
הבעלים של פאב (קווין טיי) מפתה אותו לעזוב את הג'וב הנוכחי שלו בעיר ניו יורק כדי ליטול את הפיקוד על האבטחה של מועדון/בר "הדאבל דוס" בג'אספר, מיזורי.
כשהוא מחפש מקום מגורים, הוא בוחר לבסוף להתאכסן בחווה מקומית.
דלטון מוצג בפני איל הון מקומי (והשכן הגר בסמוך) בראד ווזלי (בן גזארה).
במהלך הטיפול באלימות במועדון הלילה, דלטון מפטר כמה עובדים לא נאמנים ומושחתים, בכללם פאט מק'גורן (ג'ון דו) המוזג ואחיינו של ווזלי ושומר הסף הנוכחי, מורגן (טרי פאנק).
שהתנהגותו התוקפנית גרמה ליותר צרות מאשר פתרה אותן.
ווזלי שולח את בריוניו לדאבל דוז בשל סירובו לשכור מחדש את פאט (שנתפש גונב כספים מקופת הבר קודם לכן) ואחרי קרב קשה דלטון ואנשיו מסלקים אותם.
דלטון נפצע והוא מפונה לבית חולים מקומי, כשבידו תיקו הרפואי, שם הוא פוגש את ד"ר אליזבט "דוק" קליי (קלי לינץ') שמטפלת בו, היא תופרת את פצעיו והוא מסרב לקבל זריקה לשיכוך הכאב בטענה ש"כאב לא כואב".
דוק ודלטון מתיידדים ולבסוף מתפתח ביניהם רומן.
אחרי כן קודי (ג'ף הילי ), סולן הלהקה המופיעה בבר, וחבר ותיק של דלטון, מודיע לו שווזלי "היה מאוהב באליזבט קליי".
ווזלי מזמין את דלטון לביתו במה שנראה כניסיון תמים להשכין שלום, אבל למעשה הוא מציע לו לעבוד בשבילו ולעזור לו לסחוט את המועדון של טילמן.
אחרי שדלטון מסרב, ווזלי מתחיל לתקוף את חבריו, בכללם לפגוע במשלוחי אלכוהול לדאבל דוס.
מורהו הרוחני של דלטון, וייד גארט (סם אליוט), שומר הסף האגדי אך המזדקן, מגיע לעיר אחרי שקיבל שיחת טלפון מדאיגה מדלטון ומסייע לו להגן על משלוח האלכוהול מביריוניו של ווזלי.
המוניטין של גארט הולך לפניו, היות שעמיתיו השומרים נוהגים בו בהערצה ונשארים בסביבה כדי לתמוך בדלטון.
באותו ערב, חנותו של הבעלים של עסק למכירת חלקי חילוף למכוניות (דודה של דוק) אד וובסטר (רד ווסט) נהרסת בשרפה, אחרי שהוא מסרב להיענות לדרישות הסחיטה החוזרות ונשנות של ווזלי.
דלטון, שאינו רוצה להחמיר את המצב, מאפשר לווזלי ולאנשיו להיכנס למועדון באותו הלילה, ביחד עם הלקוחות הקבועים.
ווזלי משכנע את בת זוגו דניז (ג'ולי מייקלס), לבצע סטריפטיז כשקודי מנגן את הקאבר של מאדי ווטרס "הוצ'י קוצ'י מאן".
דלטון מוריד את דניז מהבמה וגוער בווזלי על התנהגותו.
אז ווזלי קורא לידי ימינו, ג'ימי (מרשל ר.
טיג), אסיר לשעבר ולוחם מיומן.
ג'ימי יוזם קרב, ומביס את השומרים בזה אחר זה בעזרת מקל ביליארד, בעוד אנשיו של ווזלי נלחמים על ווזלי ווויד.
והוא יוצא וידו על העליונה, כאן דלטון מתערב והשניים מנהלים תיגרה קצרה אבל סוערת עד שווזלי יורה באוויר וקורא להפסקת אש.
ביום המחרת, פיט סטרודמייר, הבעלים של סוכנות למכירת מכוניות, נהיה קורבנו הבא של ווזלי, כשגם הוא מסרב לשלם דמי חסות לווזלי.
כתוצאה מכך, ווזלי ואחד מפושעיו, גארי קטשם (אנתוני דה לונגי) הורסים את המבנה בו שוכן העסק של סטרודמייר בעזרת ג'יפ ענק, בעוד דלטון ואנשיו מסתכלים על כך בבוז.
ווזלי טוען שהוא שולט על העיר בכך שהוא מצהיר בזחיחות הדעת לסטרודמיר ההרוס: "זוהי העיר שלי...
אל תשכח את זה." אחרי האירוע, גארט מנסה לשכנע את דלטון לשקול את התוצאות האפשריות אם הוא יערב עצמו בענייניה של העיר ומייעץ לו לעזוב את ג'ספר.
באותו הלילה, דוק מבקרת את דלטון ומנסה גם היא לשכנע אותו לעזוב.
אך, השיחה מופרעת לקול התפוצצות עזה.
ביתו של אמט עולה באש.
דלטון מצליח לחלץ את אמט מהלהבות לפני שהבית נהרס לחלוטין.
כשהוא חש הקלה מכך שאמט לא נפגע, דלטון שומע מרחוק קול מנוע ומבחין בג'ימי, שעוצר ללעוג על ההרס, והוא נמלט מהזירה.
דלטון הזועם, שנמאס לו מהטקטיקות האלימות של ווזלי, רודף אחרי ג'ימי ומפיל אותו מהאופנוע.
הם נאבקים ולבסוף דלטון יוצא וידו על העליונה.
בצעד של יאוש, ג'ימי מוציא אקדח מוחבא במגפו, אולם דלטון קולט זאת, פורק אותו מנשקו ומכה בו בצוואר, והורג אותו מייד.
דוק מנסה להחיות את ג'ימי, אולם מבינה שאין לכך סיכוי, היא עוזבת, אחוזת בחילה ממה שהיא ראתה.
כשהוא שב למועדון ביום המחרת, דלטון מקבל שיחת טלפון מאיימת מווזלי.
במהלך השיחה, ווזלי מבקש מדלטון לבחור אם וייד או אליזבט ייהרגו.
ווזלי מכריע זאת בהטלת מטבע, אבל לא מגלה מה התוצאה.
לפתע, וייד מועד לתוך הבר, מוכה קשות.
ויידט, אחרי שדלטון מסייע לו להגיע לדלפק, מספר לדלטון ששלושה מביריוניו של ווזלי התנפלו עליו, ועזבו אותו כשהם אומרים לו שהוא היה בר מזל.
אחרי שדלטון מוביל אותו לדלפק, הוא עושה בלי ידיעתו שגיאה פטאלית ועוזב את וייד כשהוא הולך לשכנע את אליזבט לעזוב את העיר ביחד איתו ועם חברו.
אליזבט, שעדיין מלאת גועל ממעשיו של דלטון בלילה הקודם, מסרבת בתקיפות.
כשהוא מבין שאין לו ברירה, דלטון חוזר לדוס כדי לפגוש את וייד ולעזוב עמו את העיר.
כשהוא מגיע לבר הוא רואה שווייד נרצח באכזריות.
בחזהו תקוע סכין ואליו מחובר פתק ועליו כתוב "זה היה פאלי (צד המטבע)" מלא זעם, דלטון מסתנן לאחוזתו של ווזלי, שם הוא גובר על אנשיו של ווזלי.
הוא הורג את קטשם, שמתברר שהוא רוצחו של ווזלי, בסכין שלו באותו האופן שבו הוא הרג את ווייד.
טינקר הולך בתוך הבית עד שנופל עליו דוב קוטב מפוחלץ והוא נופל חסר הכרה.
דלטון מגיע לבסוף לקרב פנים אל פנים עם ווזלי, והשניים נאבקים עד שדלטון גובר על ווזלי.
הוא נועץ מבט בווזלי כשידו מונפת לאוויר והוא מתכוון לקרוע את צווארו, והוא נסוג מכך כשהוא נזכר בטעויות שעשה בפעולותיו האלימות בעבר.
כשהוא פונה ללכת משם, ווזלי מנצל את ההזדמנות ומגיע לרובה שנמצא בסמוך.
קליי מגיע בדיוק בזמן ובאותו הזמן מגיעים גם כל האנשים שווזלי סחט בביריונות כל השנים, רד, אמט, סטרודמייר וטילמן, והם נחלצים לעזרתו של דלטון ויורים בווזלי למוות, כשטילמן אומר מה שווזלי אמר לסטודמייר מוקדם יותר ש"זוהי העיר שלנו, ואל תשכח זאת".
הם מסתירים את הנשק לפני הגעת המשטרה ומגבים זה את סיפורו של זה בקשר למה שאירע.
"ראית משהו ?" כשנשאלים אם הם ראו משהו, טינקר ההמום, מסתכל בפסל של שלושה קופים (לא רואה, לא שומע, לא מדבר) אומר בחשש "דוב קוטב נפל עלי", לקול צחוקם של האחרים.
הסרט מסתיים כשדלטון ודוק שוחים בעירום באגם.
פסקול הסרט "שומר הברים" מציג את הגיטריסט הקנדי המנוח ג'ף הילי, שלהקתו, "Cruzados", מככבת בסרט כלהקת הבית של הדאבל דוס.
"Cruzados" הייתה הלהקה ברשימת הקרדיטים בפתיחה, והם תרמו שלושה שירים לסרט שלא נכנסו לפסקול.
מלחין המוזיקה הוא מייקל קאמן.
שומר אמונים הוא ספר חסידות שכתב הרב אהרן ראטה, מייסד חבורת שומר אמונים.
הספר נדפס לראשונה בירושלים תש"ב-1942.
הספר עוסק בענייני ביטחון ואמונה, בהשגחה פרטית ובעניית אמן.
בנושא זה הוא מביא את מאמר חז"ל: , ומכאן שמו של הספר.
לספר נלווה קונטרס אהבת הבורא ושירי דביקות ושמחה.
חתנו של הרב ראטה, הרב אברהם יצחק קאהן, כתב פירוש על הספר בשם "הוספות וביאורים", ובו נאמר על המחבר: .).
חוקר הקבלה גרשם שלום הזכיר את רבי אהרן ראטה כדוגמה נדירה לצמיחת עדה חסידית חיה סביב צדיק, שלא כהמשך של שושלת.
עוד הוא כותב ש"אותם הכרכים של הספר "שומר אמונים" של רבי אהר'לה רוט הם מהתעודות המופלאות ביותר ליהודי בן זמננו, גם אם הוא רחוק ככל האפשר מעצם המסגרת המסורתית שבתוכה אפשרית הייתה תופעה כזאת".
בטופס "שומר אמונים" משנת תש"ב 1942, שהיה ברשות שלום, נמצא בכתב ידו: "הספר הזה יקר המציאות ביותר ולא רצו להדפיסו שנית בגלל מחלוקת במשפחתו.
וטופס זה שהוא שלם בא לידי אחר חיפוש רב בשנת תשי"ח ולא נרשם כלל בקרית ספר".
שומר הראש (במקור: The Bodyguard) הוא סרט מותחן-רומנטי אמריקאי משנת 1992 בבימויו של מיק ג'קסון ובכיכובם של קווין קוסטנר, ויטני יוסטון, גארי קמפ וביל קובס.
קוסטנר מככב בסרט כסוכן לשעבר של השירות החשאי של ארצות הברית, שנשכר להיות שומר הראש של כוכבת מוזיקה, אותה מגלמת ויטני יוסטון.
לורנס קסדן כתב את התסריט לסרט כבר בשנות ה-70, במקור בעבור סטיב מקווין ודיאנה רוס.
סרט זה, אותו הפיק קוסטנר, היה הופעת הבכורה הקולנועית של יוסטון כשחקנית.
סרט זה היה לסרט השני הרווחי ביותר ברחבי העולם בשנת 1992. פסקול הסרט הפך לפסקול הנמכר ביותר בכל הזמנים, שמכר למעלה מ-42 מיליון עותקים ברחבי העולם.
רייצ'ל מארון (ויטני יוסטון) היא כוכבת קולנוע ומוזיקה ומועמדת לפרס אוסקר, אשר אדם מסתורי עוקב אחריה ושולח לה מכתבי איום על חייה.
פרנק פרמר (קווין קוסטנר) הוא סוכן לשעבר בשירות החשאי של ארצות הברית, ששימש חלק בחוליות ההגנה של הנשיאים ג'ימי קרטר ורונלד רייגן.
פרנק סובל מטראומה ורדוף על ידי העבר - שכן הוא לא היה נוכח בזמן ניסיון ההתנקשות ברונלד רייגן.
כיום, הוא שומר ראש פרטי מקצועי מוצלח ביותר אשר מגן על אח"מים בעולם העסקי.
הוא נשכר על ידי מנהלה האישי של רייצ'ל, ביל דבאני (ביל קובס), כדי להגן עליה מאחר שהיא מקבלת מספר מכתבי איום על חייה ולאחר שפצצה קטנה התפוצצה בחדר ההלבשה שלה.
הסרט עוקב אחר קריירת השירה של רייצ'ל ועל חיי המשפחה.
פרנק איננו בטוח כי הוא מעוניין בתפקיד, שכן הוא חושב שרייצ'ל היא דיווה מפונקת שמתעלמת מהאיומים על חייה.
מנהליה של רייצ'ל הסתירו ממנה ושמרו בסוד את אירוע הפצצה בחדר ההלבשה.
בתחילה, רייצ'ל סבורה כי פרנק הוא פרנואיד וכי טכניקות ההגנה שלו חודרות לפרטיותה.
שומר הראש הנוכחי של רייצ'ל טוני (מייק סטאר) מתמרמר על נוכחותו של פרנק.
לאחר שמסתיימת הופעה ציבורית של רייצ'ל, הקהל משתולל ובמקום מתפתחת מהומה.
לאחר שפרנק מגן על רייצ'ל בהצלחה מפני הסכנה, ומכניס אותה בביטחה למכוניתה - רייצ'ל מתאהבת בפרנק.
בתחילה, הוא מנסה לשמור על מערכת יחסים מקצועית בלבד איתה, אולם בסופו של דבר הוא שוכב איתה.
לאחר מכן, מתוך הכרה כי מערכת היחסים האישית ביניהם עלולה לפגוע ביכולות שלו להגן עליה, פרנק מפסיק את הרומן ביניהם, למורת רוחה של רייצ'ל.
רייצ'ל הפגועה מפרה בכוונה תחילה את שגרת האבטחה שקבע פרנק, ואף מנסה לשכב עם גרג פורטמן (תומאס אראנה), חברו לשעבר של פרנק, איתו עבד ביחד בשירות החשאי.
לאחר שהיא מוטרדת בטלפון על ידי האדם המסתורי שעוקב אחרי, רייצ'ל מזדעזעת ומבינה כי היא חייבת לבטוח בפרנק.
היא מבינה את חומרת המצב, ולבקשתו של פרנק - מבטלת את המשך סיבוב ההופעות המתוכנן שלה.
פרנק, רייצ'ל, הנרי (הנהג של רייצ'ל) (כריסטופר בירט), פלטשר (בנה של רייצ'ל) (ניקסון דה-ווהאן) וניקי (אחותה הבכורה של רייצ'ל) (מישל לאמר ריצ'רדס) נוסעים ביחד לבית אביו של פרנק - בקתת עץ גדולה בהרים מושלגים, ליד אגם.
אביו של פרנק, הרב פארמר (ראלף וייט) הוא עורך דין בגמלאות, המברך את הקבוצה אל ביתו.
בעת שהותה בבקתה, ניקי מנסה לפתות את פרנק, אולם הוא מסרב לה והיא כועסת עליו.
למחרת, פלטשר כמעט נהרג כאשר פצצה מתפוצצת בתוך סירה, בה הוא שט רגעים ספורים קודם לכן.
פרנק מבחין בעקבות מסביב לבקתה, וכן כי מישהו חיבל ברכבים, ומבין כי האדם המסתורי שעוקב אחרי רייצ'ל הגיע עד לשם.
פרנק נועל היטב את הבית, ואת כולם בתוכו, עם כוונה לעזוב למחרת בבוקר.
באותו הלילה, ניקי השיכורה מתוודה בפני פרנק כי היא מקנאת באחותה, ולכן שכרה רוצח שכיר שיהרוג אותה.
כמו כן, ניקי מכחישה כי המכתבים הגיעו ממנה וטוענת כי הגיעו עוד קודם לכן, אך טוענת בפניו כי "אלה המחשבות שלי!
הם קראו את המחשבות שלי!" וכך פרנק מסיק כי העוקב האובססיבי של רייצ'ל והאדם שמנסה להרוג אותה - הם לא אותו האדם.
ניקי מבינה כי הרוצח ששכרה יהיה מוכן להרוג אפילו את אחיינה האהוב פלטשר, על מנת להגיע אל רייצ'ל, אולם היא איננה יודעת כיצד לבטל זאת, שכן זהותו של הרוצח לא ידועה לה.
במהלך אותו הלילה הרוצח פולש אל תוך הבית, וניקי מנסה לעצור אותו, אולם הוא יורה בה והורג אותה, בטרם הוא נמלט מן המקום.
למחרת בבוקר, פרנק מגלה דרך עמיתיו בשירות החשאי כי שולח מכתבי האיום נתפס, וכי הוא היה כבר במעצר בזמן שבו ניקי נורתה.
מספר ימים לאחר שמתקיימת הלווייתה של ניקי, רייצ'ל משתתפת בטקס פרסי האקדמיה האמריקאית לקולנוע ה-67, בו היא מועמדת לפרס אוסקר לשחקנית הטובה ביותר.
בעוד רייצ'ל עולה לבמה לקבל את הפרס, לאחר שהוכרזה זכייתה, נודע כי הרוצח הוא גרג פורטמן (שמתחזה לצלם).
הוא מנסה לירות בה באמצעות אקדח המוסתר במצלמת וידאו.
פרנק קופץ לפניה, על מנת להציל את חייה.
הוא נורה, אולם בטרם הוא מאבד את הכרתו - פרנק יורה ירייה דרך עדשת המצלמה, החודרת דרך עיניו של הרוצח (גרג פורטמן) והורגת אותו.
כעבור זמן-מה, פרנק פוגש את רייצ'ל בשדה תעופה.
לאחר שפרנק מילא את כל חובותיו בהצלחה - הוא נפרד מרייצ'ל בנשיקה, ועובר למשימה הבאה שלו.
התסריט הראשון של הסרט מאת לורנס קסדן הוצע במקור בשנת 1976 עם לסטיב מקווין ודיאנה רוס כזוג השחקנים הראשי, אולם המשא-ומתן עימם לא צלח, שכן מקווין סירב ששמו יופיע מתחת/אחרי שמה של רוס.
בשנת 1979 נעשה ניסיון נוסף להפיק את הסרט, הפעם עם ראיין אוניל לצידה של רוס, אולם הפרויקט נפל בשל מחלוקות קשות ביחסים האישיים שבין שני הכוכבים.
אוליביה ניוטון-ג'ון, מדונה, דבי הארי, ג'נט ג'קסון ודולי פרטון היו, בשלב כזה או אחר, מועמדות לתפקיד של רייצ'ל מארון.
באתר ריכוז הביקורות Rotten Tomatoes, הסרט קיבל ציון 34% מתוך 47 ביקורות.
כמו כן קיבל הסרט שבע מועמדויות לפרס פטל הזהב, לרבות פרס הסרט הגרוע ביותר של השנה.
סרט רימייק נמצא בשלבי פיתוח שונים מאז 2011.
גרסה מוקדמת של התסריט נכתבה על ידי הבמאי והמחזאי מתיו לופז.
ב-12 באפריל 2025 פורסם כי סם רנץ' יביים את החידוש לסרט וכי כתיבת התסריט מתבצעת על ידי ג'ונתן אברמס.
שומר גן החיות הוא סרט קומדיה רומנטית משנת 2011. הסרט דובב לעברית בישראל ושודר גם בגרסה באנגלית.
הסרט בוים על ידי פרנק קורצ'י.
החיות בגן חיות מסוים מחליטות לשבור שתיקה על מנת לעזור לשומר גן החיות האהוב עליהן למשוך את תשומת הלב של האישה ששבתה את ליבו.
שומר הדף (או מילות אחיזה) היא טכניקה לשמירת סדר הדפים בתוך קונטרס או סדר הקונטרסים בתוך הספר, (לאפשרות השנייה קוראים גם שומר הקונטרס), הטכניקה מיועדת בעיקר לזמן התקנת הספר וכריכתו אך גם להמשך.
השמירה נעשית על ידי הכפלת מילות ראשית העמוד בתחתית העמוד שלפניו או בדרכים דומות.
מספור העמודים בספר ממלא, בין היתר, תפקיד דומה לטכניקה זו.
אף על פי כן, המדפיסים לא נמנעו מלהשתמש בספריהם בשני האמצעים.
השימוש העברי הקדום ביותר הידוע לנו הוא בכתב יד מפוסטאט בשנת 1006. קיימים כתבי יד נוספים, אך התיארוך שלהם לא ברור או שהם חסרים מאוד.
לפי העדויות שבידינו, שימוש בטכניקה זו בטקסטים לטיניים גם הוא החל באותה תקופה.
קרה גם שכורך הספר טעה בסידור הדפים ושם דף שאינו קשור רק משום מילת הקישור המתאימה.
שומר גבולות (בראשי תיבות: שג"ב) הוא כלי רכב בלתי מאויש (כרב"ם) הנמצא בשירות צה"ל.
הרכב מבוסס על טנדר פורד F-350 מסחרי עליו הותקנו מערכות שליטה מרחוק, מערכות תצפית ומערכות קשר.
השליטה ברכב נעשית מתוך חמ"ל מרוחק המאויש על ידי 2 אנשי צוות – נהג ואחראי אמצעי התצפית.
בעת הצורך, השג"ב יכול לנהג את עצמו גם באופן אוטונומי, לנווט בשטח ולעקוף מכשולים.
בעתיד תותקן עליו מערכת נשק שתאפשר לו לבצע ירי מדויק מרחוק.
השג"ב נמצא כיום בשירות צה"ל ומבצע סיורי בט"ש על ציר הוברס, גדר המערכת עם רצועת עזה, והחליף את הגארדיום בתפקיד זה.
שומר הנגב הוא פסל סביבתי גדול בדמות ראש, הנמצא מול מפעלי נאות חובב, בצד המזרחי של כביש 40. יוצר הפסל הוא הפסל הישראלי אמיליו מוגילנר.
פסל זה מכונה "שימדורה" על ידי תושבי האזור.
הפסל בגובה 16 מטר (חמש קומות) הוא אחד מהגדולים בישראל.
הוא הוצב במקומו ב-27 בנובמבר 2005.
הפסל אמיליו מוגילנר ידוע במאבקו למען איכות הסביבה.
הוא כמעט שילם על כך בחייו כשמתנקש ירה בו ופצע אותו קשה.
מטרת הקמת הפסל הוא למחות על זיהום האוויר היוצא ממפעלי נאות חובב ולשמור על זכותם של תושבי הנגב לנשום אוויר נקי.
מוגילנר הודיע שהפסל הוא זמני ויישאר במקומו עד שהזיהום ממפעלי נאות חובב ייפסק.
בסביבת הפסל שורר ריח חריף המגיע מהמפעלים.
להקמת הפסל תרמו תושבי האזור, כולל שבטים בדואים שמתגוררים באזור, נציגים מהמועצה אזורית רמת הנגב, חברי "אדם טבע ודין".
"שומר החומות" הוא פזמון עברי שכתב דן אלמגור, הלחין בני נגרי ובוצע לראשונה ב-1977 על ידי צוות הווי פיקוד המרכז עם הסולן יואל לרנר.
במאי 2021, על רקע מבצע שומר החומות, הוסיף אלמגור בית חדש לשיר.
השיר יצא לאור בשנת 1977 במסגרת התוכנית "שירי ירושלים" של צוות הווי פיקוד מרכז.
הוא יצא כתקליט שדרים נוסף על שני שירים נוספים שהוציא הצוות, אך לא נכלל בתקליט.
(כשנה לאחר מכן פורק הצוות בשל החלטתו של הרמטכ"ל רפאל איתן לפרק את הלהקות הצבאיות).
צוות הווי פיקוד מרכז ביצע את השיר בתוכנית הטלוויזיה "עוד להיט" בערוץ הראשון.
בשניות הראשונות של הסרטון נראה מגיש התוכנית דורי בן זאב עולה על סולם לבוש במדי צה"ל, מזיז את שפתיו ושר, כאשר ברקע נשמע קולו של הסולן יואל לרנר.
לאחר מספר שניות מוסטת המצלמה לעבר הזמר.
בין זמרות הליווי בשיר היו מזי כהן ויעל עמית.
השיר צעד במצעדי הפזמונים של גלי בצה"ל במשך 27 שבועות מתוכן שבועיים במקום ראשון והוא הגיע למקום השני במצעד הפזמונים השנתי לשנת תשל"ח של גלי צה"ל.
בשנת 2016 הוציא הזמר ליאור פרחי גרסת כיסוי לשיר, במסגרת אלבום שכלל חידושים לקלאסיקות ישראליות.
ב-12 במאי 2021, על רקע מבצע שומר החומות שערך צה"ל ברצועת עזה וירי הרקטות מעזה לעבר ישראל, חיבר אלמגור בשבתו במקלט בית נוסף לשיר.
השיר מדבר על חייל השומר על חומות העיר העתיקה בירושלים במסגרת שירותו הצבאי.
החייל מציין שכאשר היה בבית הספר דקלם את הפסוק מספר ישעיהו "על חומותיך ירושלים הפקדתי שומרים" ().
בשיר הרמז נוסף מספר ישעיהו: "שומר מלילה מה מליל" ().
בשיר תיאורים מהסביבה: השוק, קולות רוכלים ועגלות, וכן קולות של מואזין הנשמע ברקע.
בשיר מביע החייל שאיפה ליום שיגיע השלום ובו "לא נזדקק עוד לשומרים".
שומר הראש והמתנקש הוא קומדיית פעולה אמריקאית.
שומר ראש מקצועי (ראיין ריינולדס) מקבל במקרה משימה לאבטח מתנקש מקצועי (סמואל ל.
ג'קסון) המשמש עד מדינה ולהביא אותו בזמן קצוב לבית המשפט.
הסיפור מסתבך כשנודע שלמתנקש יש אויב חזק מאוד שמנסה למנוע ממנו להעיד.
הסרט יצא לאקרנים בארצות הברית ב-18 באוגוסט 2017, וגרף 176 מיליון דולר ברחבי העולם.
מייקל ברייס (ריינולדס) הוא שומר ראש שנשכר להגן על טאקאשי קורוסאווה, סוחר נשק יפני.
הכל הולך טוב, עד שהלקוח נורה בראשו דרך חלון מטוס ובכך יורד לטמיון דירוגו המקצועי יחד עם זוגיותו של ברייס.
שנתיים לאחר מכן, ולדיסלב דוקוביץ' (גארי אולדמן), דיקטטור חסר רחמים בבלארוס מועמד לדין בגין פשעים נגד האנושות בבית הדין הפלילי הבינלאומי.
התביעה אינה מסוגלת להתקדם נגדו, ללא ראיות פיזיות ודוקוביץ' מתנקש בכל העדים שיכולים לעשות זאת.
תקוותה האחרונה של התביעה היא דוריוס קינקייד (סמואל לי ג'קסון), קינקייד פושע ידוע לשמצה מסכים להעיד נגד דוקוביץ' בתמורה לשחרור אשתו סוניה (סלמה הייק) מהכלא.
למשימת ההעברה של קינקייד מוקצית אמיליה רוסל, בת זוגו לשעבר של ברייס.
במהלך ההעברה השיירה נתקלת במארב והורגת את כולם מלבד קינקייד ורוסל אשר נסוגים לבית בטוח.
לאחר שרוסל מבינה שמישהו מהאינטרפול בגד בהם והיא צריכה מישהו מבחוץ שהיא יכולה לסמוך עליו, יוצרת רוסל קשר עם ברייס אשר מסכים לסייע להם בתמורה לשיקום המוניטין שלו.
דוקוביץ' מאיים על אחד מבכירי האינטרפול שכעת נחשף שהוא הבוגד.
דוקוביץ' דוקר אותו ביד ומודיע לו שהוא יקבל תשלום רק כאשר קינקייד ימות.
אנשי דוקוביץ' מצליחים לעקוב אחרי קינקייד דרך הטלפון הנייד שלו ומנסים להרוג אותם במארב.
במהלך הניסיון שליחיו של דוקוביץ' מתים והרכבים שבהם יכלו קינקייס וברייס לברוח מושמדים.
השניים תופסים טרמפ ומגיעים לאמסטרדם, שם מוחזקת סוניה.
כשהם מגיעים לאמסטרדם, קינקייד בורח לברייס רק בשביל לשלוח פרחים לסוניה, ברייס מאתר אותו והורג עוד כמה שכירי חרב על הדרך.
במהלך עימות בין השניים מגלה ברייס כי קינקייד הוא שהרג את קורוסאווה לפני שנתיים.
זועם על הגילוי כי הוא בילה שנתיים להאשים את רוסל כי הדליפה את המידע, כאשר במציאות מות הלקוח היה מקרי לגמרי, מתעמת ברייס עם קינקייד ונוטש אותו.
בזמן שברייס מבכה את כישלונותיו, קבוצה של מתנקשים מתקיפה את קינקייד.
ברייס משנה את דעתו ועוזר לקינקייד לברוח, אבל נתפס.
אנשיו של דוקוביץ' מענים את ברייס בניסיון למצוא את קינקייד שברגע האחרון מציל את ברייס.
השניים מגיעים לבית המשפט שם קינקייד מציג לכולם הוכחות מצולמות של רצח ההמונים שביצע דוקוביץ'.
דוקוביץ' מפעיל את תוכנית הגיבוי שלו ומסמן לאנשיו שמפציצים את בית המשפט באמצעות משאית תופת ומתחילים בלחימה לטובת בריחת מנהיגם.
דוקוביץ' חוטף אקדח ומנסה לירות בקינקייד אך פוגע בברייס שקפץ להגן על חברו.
קינקייד רודף אחר דוקוביץ' לגג הבניין, שם הוא מנסה להימלט על ידי מסוק.
קינקייד מפיל את המסוק ובועט את דוקוביץ' מהגג אל מותו.
ראיין ריינולדס - מייקל ברייס, שומר ראש פרטי, סוכן CIA לשעבר.
ג'קסון - דריוס קינקייד, אחד הפושעים הידועים לשמצה בעולם שכירי החרב ובעלה של סוניה.
גארי אולדמן - ולדיסלב דוקוביץ', דיקטטור, נשיא בלארוס.
סלמה הייק - סוניה קינקייד, אשתו של דריוס.
אלודי יונג - אמיליה רוסל, סוכנת אינטרפול וחברתו לשעבר של מייקל ברייס.
יורי קולוקולניקוב - איוון, מנהיג שכירי החרב מבלארוס שעובדים אצל דקוביץ'.
יואכים דה אלמיידה - ג'ין, עוזר המנהל של האינטרפול ושתול של דקוביץ' בארגון.
רוד האלט - פרופ' אסימוב
במאי 2018, הוכרז כי ישנם מגעים בין ההפקה לשחקנים בדבר סרט המשך שכותרתו "שומר הראש ואשתו של המתנקש", עם תוכניות להתחיל לצלם לקראת סוף 2018. בנובמבר 2018 לוהקו ראיין ריינולדס, סמואל ל.
ג'קסון וסלמה הייק לגילום דמויותיהם גם בסרט ההמשך.
בסרט ההמשך מככבים ראיין ריינולדס, סמואל ל.
ג'קסון, סלמה הייק, פרנק גרילו, ריצ'רד גרנט, טום הופר, אנטוניו בנדרס ומורגן פרימן ותוכנן לצאת לאקרנים באוגוסט 2020 אך יציאתו נדחתה בשנה, בעקבות מגפת הקורונה.
הסרט יצא לאקרנים ב-16 ביוני 2021 על ידי ליונסגייט.
שומר אחי היא מיני-סדרת טלוויזיה אמריקאית שעלילתה מבוססת על הרומן רב המכר בעל אותו שם מאת וולי לאמב משנת 1988. מככב בה מארק ראפלו בתפקיד כפול של האחים התאומים הזהים דומיניק ותומאס בירדסי.
פרק הבכורה של הסדרה עלה ב-27 באפריל 2020 ושודר ברשת HBO האמריקאית וברשת HOT בישראל.
הסדרה מבוססת על הרומן של וולי לאמב באותו שם שיצא לאור על ידי HarperCollins בשנת 1988 וביוני 1998 נכלל ברשימת ההמלצות של אופרה וינפרי ב"מועדון הספר של אופרה", במסגרת תוכניתה.
העלילה מתרחשת בטרי ריברס שבקונטיקט, ארצות הברית.
התאום הזהה של דומיניק בירדסי, תומאס בירדסי, סובל מסכיזופרניה פרנואידית.
בעזרת תרופות, תומאס מסוגל לחיות את חייו בשלווה יחסית ולעבוד בדוכן קפה, אך לעיתים יש לו התפרצויות קשות של מחלתו.
במחשבה שהוא מבצע מחאת הקרבה שתפסיק את מלחמת המפרץ, כורת תומאס את ידו כשהוא בספרייה ציבורית.
דומיניק רואה אותו דרך ההחלטה שלא לנסות לחבר את היד מחדש ועושה מאמצים בשמו לשחרר אותו ממה שהוא יודע שהוא בית חולים שנועד לחולי נפש מסוכנים.
בתהליך, דומיניק מתבונן בחייו הקשים של אחיו תומאס, בנישואיו לאשתו לשעבר המדהימה, שהסתיימו לאחר שילדם היחיד נפטר ממוות בעריסה ועוינותו המתמשכת כלפי אביו החורג.
דומיניק מציג גם תסמינים קלאסיים של הפרעת דחק פוסט-טראומטית, כתוצאה מלחצים בחייו הבוגרים.
תחילה לטובתו של תומאס, ואז בשמו, הוא פוגש מטפלת, ד"ר רובינה פאטל, פסיכולוגית הודית, המועסקת בבית החולים.
היא עוזרת לדומיניק להבין טוב יותר את מחלתו של תומאס ואת התנהגות המשפחה או התגובות אליה.
במהלך הטיפול של תומאס, דומיניק מתבשר בסתר על התעללות מינית המתרחשת בבית החולים ועוזר לחשוף את האשמים.
הוא מצליח לשחרר את תומאס, אך תומאס מת במהרה, ככל הנראה מהתאבדות.
לאחר מותו של תומאס, דומיניק מגלה את זהותו של אביהם, שהיה ממוצא אפרו-אמריקני ואינדיאני - סוד שאמם חלקה עם תומאס, אך לא איתו.
בתוך כך, דומיניק קורא גם את האוטוביוגרפיה של סבו, דומניקו טמפסטה יליד סיציליה שבאיטליה, החושפת פרטים על מורשת התאומים במשפחתם.
דומיניק לומד על עצמו ועל אמו דרך למידה על סבו.
הוא גם מגלה כי חברתו, ג'וי, ראתה ג'נטלמן מהצד, שהוא דודו החצי המיני וגם נתנה לו לצפות בה ובדומיניק במהלך יחסי מין בהזדמנויות קודמות.
היא גם מתגלה כחיובית לנגיף איידס, לאחר שחלתה ממאהבה הסודי.
היא מבקשת מדומיניק לגדל את תינוקה אם תמות.
תחילה מתנגד דומיניק, אך בהמשך, לאחר שמצא את דרכו חזרה למערכת יחסים עם אשתו לשעבר, אלה, הם מחליטים להינשא זה לזה בשנית ולאמץ את בתו של ג'וי.
העלילה מסתיימת בכך שדומיניק כבר מסוגל להתמודד עם האובדן, הכישלון והצער הרב בהיסטוריה אישית והמשפחתית שלו.
תומאס ודומיניק הם תאומים זהים, נולדו מאב לא ידוע בסוף שנת 1949 או תחילת שנת 1950. תומאס נולד שש דקות לפני דומיניק.
אמם התחתנה עם ריי, פועל צווארון כחול במפעל להרכבת רכיבים אלקטרוניים על צוללות, שנלחם במלחמת העולם השנייה ובמלחמת קוריאה.
לריי אין השכלה והתפיסות שלו לגבי החיים וההתנהגות של הבנים מושפעות מאידיאלים גבריים של עבודת כפיים ודימוי גברי אלים ובוטה שאינו מתיר מקום לחשש, לרגשנות בכלל ולרגשנות יתר בפרט או לכל חולשה שהיא.
יום אחד באוגוסט 1990, טרם פרוץ מבצע סופה במדבר (מלחמת המפרץ) תומאס מגיע לספריה ציבורית עם פגיון וכורת לעצמו את היד כשליחות אלוהית שנועדה לעצור את המלחמה.
מנקודה זו מתגלגל סיפור חייהם בעבר ובהווה של התאומים שנקלעים למערבולת קשה.
חייו של דומיניק מתנהלים בצל מעשיו של אחיו מאז קטנותם.
תומאס מאובחן כפרנואיד סכיזופרני ודומיניק מאשפז אותו חליפות במתקן לבריאות הנפש.
סיפור התגלגלות מחלתו והשפעותיה על חיי דומיניק צוברים תאוצה עם התקדמות העלילה.
למחלה נוסף אספקט של חיים בצל מחסור כלכלי והתעמרות של האב החורג בילדיו, בפרט בתומס.
האם הסובלת מחיך שסועה, אינה מתמודדת עם התנהגותו של ריי כלפי הילדים ומעמדת חולשה של עקרת בית חסרת-כל היא נאלצת גם לספוג את האלימות המילולית והפיזית של ריי.
דומיניק הוא היחיד שעומד מול ריי בגבורה ולא משפיל עיניים.
אט-אט אנו לומדים על ההווה של תומאס ודומיניק לאחר שהרופא בבית החולים מחליט להעביר את המקרה שלו לוועדה שמחליטה להעביר את תומאס לבית חולים שמור ביותר בו מאושפזים פושעים וחולים פסיכיאטרים קשים, בטענה של סכנה לציבור.
במקביל דומיניק משרטט את תולדות המחלה וגלגוליה ותוך חשיפת מחדלים בהתנהלות בית החולים הפסיכיאטרי מגלה פרטים חדשים מעברו ומעברה של המשפחה.
הפקת הסדרה החלה באוקטובר 2018, כאשר HBO הודיעה על תחילת העבודה על עיבוד טלוויזיוני לספר בן שישה פרקים.
בינואר 2020 נודע כי הסדרה תשודר החל מאפריל 2020.
צילומים עיקריים החלו במרץ 2019. באפריל 2019, מליסה ליאו, רוזי אודונל, ארצ'י פנג'בי, אימוג'ן פוטס, ג'ולייט לואיס וקתרין האן הצטרפו לצוות הסדרה.
ב-9 במאי 2019 פרצה שרפה בעת צילומי הסדרה בסוכנות למכוניות משומשות באלנוויל, ניו יורק.
המבנה, ציוד הקולנוע וכמה מכוניות וינטג' נהרסו.
לא היו פציעות מקרב השחקנים או הצוות אך הצילומים הוקפאו זמנית.
מארק רופאלו, שגילם בסדרה את האחים, זכה על תפקידו בפרס אמי ובפרס גלובוס הזהב לשחקן הטוב ביותר במיני-סדרה או בסרט טלוויזיה..
שומר המדינה הוא סרט ריגול אמריקאי משנת 2006, שהופק ובוים על ידי רוברט דה נירו ובכיכובם של מאט דיימון, אנג'לינה ג'ולי ודה נירו, עם צוות משני נרחב.
אף על פי שמדובר בסרט בדיוני המבוסס באופן רופף על אירועים אמיתיים, הוא מותג כמי שמספר את הסיפור הבלתי מסופר על הולדת עבודת סיכול הריגול בסוכנות הביון המרכזית (CIA).
הסרט זכה לביקורות חיוביות לרוב.
בשנת 1961, איש סוכנות הביון המרכזית הבכיר אדוארד וילסון מקבל תצלום וקלטת לאחר פלישת מפרץ החזירים הכושלת ומקבל אות מקודד מ"קרדינל."
בשנת 1939, באוניברסיטת ייל, אדוארד מוזמן להצטרף לגולגולת ועצמות.
בחניכתו הוא מגלה שהוא גילה אך מעולם לא קרא את מכתב ההתאבדות שהשאיר אביו, אדמירל שהיה אמור להתמנות למזכיר חיל הים עד שנחקרו נאמנויותיו והוא נחשד כמרגל סובייטי.
סוכן לשכת החקירות הפדרלית סם מוראץ' מגייס את אדוארד לצורך חשיפת הפרופסור ד"ר פרדריקס כמרגל נאצי, מה שמוביל להתפטרותו של פרדריקס.
אדוארד יוצא עם סטודנטית חירשת בשם לורה, אך מפותה על ידי מרגרט "קלובר" ראסל בשנת 1940. במקביל, הגנרל ביל סאליבן מציע לאדוארד תפקיד בלונדון בסוכנות הריגול OSS.
אחיו של קלובר, ג'ון, מספר לאדוארד כי קלובר בהריון עם ילדו של אדוארד; לורה שקוראת את שפתיהם, עוזבת.
אדוארד מתחתן עם קלובר ומקבל את הצעתו של סאליבן, ומשאיר את אשתו החדשה לטובת לונדון ושם הוא מוצא את ד"ר פרדריקס, למעשה פעיל מודיעין בריטי שהמליץ על אדוארד לאימוני סיכול ריגול.
קצין מנהלת המבצעים המיוחדים, ארץ' קאמינגס אומר לאדוארד כי הקשרים הלא-פרטיים של פרדריקס מהווים סיכון ביטחוני; פרדריקס מסרב לפרוש בשקט ונהרג.
בברלין שלאחר המלחמה אדוארד משתף פעולה עם מקבילו הסובייטי "יוליסס".
כשהוא מגלה שקלובר מנהלת רומן, אדוארד שוכב עם המתורגמנית חנה שילר; הוא מבין שהיא סוכנת סובייטית והיא נהרגה.
לאחר שש שנים, אדוארד חוזר הביתה לקלובר המרוחקת, שמעדיפה להיקרא מרגרט.
הוא עוזר לסאליבן להקים את סוכנות הביון המרכזית עם הקולגה ריצ'רד הייס ותחת פיליפ אלן.
במעקב אחר הפעילות הסובייטית במרכז אמריקה, אדוארד מזהה את יוליסס, ששולח אליו את אצבעו הכרותה של סוכן.
ולנטין מירונוב משכנע את אדוארד שהוא עריק ק.ג.ב.
אדוארד נתקל בלורה, במה שמצית מחדש את הרומנטיקה שלהם, עד שמרגרט מתעמתת עם תצלומים שמצאה והוא מסיים את הרומן.
עריק סובייטי אחר טוען שהוא מירונוב האמיתי והמתחזה הוא סוכן כפול.
לאחר שעבר עינויים והולעט ב-LSD נוזלי, הוא מגחיך את חוקריו לפני שמשליך את עצמו מהחלון.
העריק הראשון, שצופה עם אדוארד בעינויים, מציע לקחת LSD כדי להוכיח את חפותו, אך אדוארד מסרב.
באוניברסיטת ייל, גם בנו של אדוארד מצטרף לגולגולת ועצמות ופונה אל ה-CIA.
למרות תחינותיה של מרגרט, אדוארד הבן מצטרף לסוכנות.
כשהוא שומע את אדוארד והייס מדברים על פלישת מפרץ החזירים הקרובה, אדוארד מזהיר אותו לשתוק ומרגרט יוצאת החוצה.
בשנת 1961 הקלטת הקלטות מביאה את מומחי ה-CIA להסיק שהתצלום אולי צולם בלאופולדוויל.
שם, אדוארד מבין שהתצלום והקלטת הם של בנו.
הוא פוגש את יוליסס, שמנגן את הקלטת הבלתי-ערוכה של אדוארד הבן וחוזר על השיחה שהלה ניהל עם אהובתו מרים, מרגלת סובייטית, ומדליף ללא ידיעה את פרטי הפלישה הקרובה.
מעודד לרגל אחר הסובייטים בתמורה להגנת בנו, אדוארד מתעמת עם בנו שמסרב להאמין שמרים היא מרגלת.
אדוארד חושף את מירונוב כסוכן כפול ואת קאמינגס כשותף, שברח למוסקבה.
עוזרו של יוליסס מתגלה כ"קרדינל", החפרפרת של אדוארד.
אדוארד ומרגרט מגיעים בנפרד לקונגו לחתונתו של אדוארד הבן עם מרים; כשהיא טסה לטקס, מרים נזרקת מהמטוס.
אדוארד מודיע לבנו על מותה ומכחיש את אחריותו, אך מזועזע לגלות שהיא הייתה בהריון.
אדוארד פוגש את הייס במטה CIA החדש, מבחין בכיתוב התנ"כי בלובי: "ותדעו את האמת, והאמת תשחרר אתכם (יוחנן, ח':לב').
אלן מתפטר בבושת פנים והנשיא ממנה את הייס למנהל החדש ואת אדוארד לראש הביון הנגדי של הסוכנות.
אדוארד סוף סוף קורא את מכתב ההתאבדות של אביו ומגלה כי בגד בארצו אך הפציר בבנו לחיות חיי הגינות ואמת.
אדוארד שורף בעצב את הפתק ועוזב את משרדו הישן לאגף החדש שלו ב-CIA.
שומר חינם הוא מי ששומר על רכוש חברו מבלי להפיק מכך תועלת בצורת שכר או טובת הנאה כלשהי.
מידת האחריות המוטלת על שומר חינם פחותה ביחס לשומרים אחרים (שומר שכר, שוכר או שואל) אך רמת שמירה בסיסית עדיין נדרשת.
וכן, אם השומר לא שמר באופן הראוי ואירע נזק מחמת כן, הוא מתחייב תשלום.
חובותיהם של השומרים מתוארות בתורה.
שומר חנם נשבע על הכל.
ונושא שכר והשוכר נשבעים על השבורה ועל השבויה ועל המתה, ומשלמין את האבדה ואת הגנבה".
כמו כן, שומר שפשע – יתחייב שומר החינם לפצות את הבעלים, אם נגרם נזק לנכס: "המפקיד מעות אצל חבירו, צררן והפשילן לאחוריו, או שמסרן לבנו ולבתו הקטנים, ונעל בפניהם שלא כראוי, חייב, שלא שמר כדרך השומרים".
ארבעה יסודות נדרשים לשם היווצרות חובות השומר: א) בקשת בעל הנכס מן השומר.
ב) הסתלקות בעל הנכס משמירתו.
ד) ביצוע "מעשה קניין" בנכס על ידי השומר.
הצורך ביסוד הרביעי שנוי במחלוקת..
נפרט להלן את דרישות ארבעת המרכיבים:
בקשת השמירה מצד בעל הנכס
המרכיב הראשון להיווצרות חיוב שמירה הוא בקשת בעל הנכס מהשומר שישמור את הנכס בעבורו.
לפי המכילתא יש צורך שבעל הנכס יאמר "הילך שמור לי זה".
אם אמר "עיניך בו" אין חיוב שמירה.
נדרש שיהיה מובן מדברי המבקש כי מטרת הפקדת הנכס היא שמירה עבור בעל הנכס.
לכן, גם אם לא אמר "שמור לי" אך מובן מהנסיבות שהוא מוסר את הנכס כדי שהשומר ישמור עליו, נוצר חיוב שמירה.
כך למשל, אם בעל הנכס הפקיד את הנכס אצל השומר במקום שנועד לשמירה, הרי ברור שהוא מתכוון לבקש ממנו לשמור, ולכן נוצר חיוב שמירה.
מנגד, כשאין בקשת שמירה ברורה, מקבל הנכס יהיה פטור מאחריות לנכס, גם אם בעל הנכס מסר לו את הנכס לתוך ידו.
כמו כן, גם אם השומר מודיע כי בכוונתו לשמור, שלא בנוכחותו של בעל הנכס, לא נוצר חיוב שמירה.
זאת כיוון שאם הודעת השומר הייתה מספיקה, לא הייתה המכילתא פוטרת אותו מאחריות במקרה שבעל הנכס אמר רק "עיניך בו".
לדוגמה, כיום מצוי שאדם מתבקש על ידי עובר אורח "לשים עין" על חפץ מסוים.
ביטוי זה לא נראה כבקשת שמירה והיענות לבקשה זו אינה מטילה אחריות כשומר.
המרכיב השני הנדרש לשם יצירת חיוב שמירה הוא הסתלקות בעל הנכס משמירת הנכס.
הסבר לדרישה זו הוא שכל עוד בעל הנכס לא הסתלק משמירתו אין צורך שאדם אחר ישמור, ולא ניתן לומר שהשמירה מוטלת על השומר.
הסתלקות בעל הנכס מהשמירה צריכה להיות בהסכמת השומר.
אם בעל הנכס הסתלק ללא הסכמת השומר, השומר לא מחויב בשמירה.
לכן במקרה שבעל הנכס שלח את הנכס לשומר על ידי שליח, אף על פי שהסתלק משמירתו, לא תהיה מוטלת אחריות על השומר עד שהנכס יגיע אליו בפועל.
מאידך, אם השומר הסכים כי הנכס יישלח אליו בידי פלוני, השומר חייב בשמירה מרגע שהגיע הנכס לאותו שליח.
הסכמת הנפקד לקבל על עצמו לשמור
המרכיב השלישי הוא הסכמת הנפקד והוא היסוד החשוב ביותר ביצירת הסכם השמירה.
הצורה הטובה ביותר של קיום תנאי זה היא הסכמה מפורשת של השומר לשמור.
עם זאת גם הסכמה מכללא מחייבת בשמירה.
במקורות ההלכה דנים בהבעות שונות של הנפקד והאם הן נחשבות כהסכמה מכללא.
למשל אם ביקש בעל הנכס לשמור בעבורו והנפקד אמר "הנח אותו לפני"- אמירתו מתפרשת כהסכמה לשמור.
כמו כן, אם השתמש בלשון "אקבלנו"- מסתבר שכוונתו היא לשמור.
נחלקו הפוסקים האם נפקד ששתק, שתיקתו נחשבת כהסכמה.
יש שסוברים ששתיקה היא כהודאה ולכן נפקד ששתק קיבל את השמירה.
לדעת אחרים שתיקה לא מתפרשת כהודאה כאשר אין הנאה לשומר.
במקרה שהנפקד מסכים לקבל את השמירה בטעות לא חלים עליו דיני השמירה והוא פטור גם בפשיעה.
ביצוע מעשה קניין בנכס על ידי השומר
ישנה מחלוקת האם כדי שיתקיים חיוב השמירה יש צורך שהנפקד יבצע מעשה קניין בנכס המופקד: לדעת הרמב"ם, חכמים תיקנו כי הנפקד צריך לבצע בנכס מעשה קניין כגון משיכה, הגבהה, קניין חצר או קניין על ידי ארבע אמות או ב"סיטומתא" ורק לאחר מכן יחולו חיובי השמירה.
בביאור התניה זאת ישנם שתי תפיסות, האחת, שמעשה הקניין נותן תוקף להתחייבות של השומר ולאחריותו כלפי הנכס.
אפשרות נוספת היא שתפקידו של מעשה הקניין הוא לשמש התחלה לשמירה בדומה לפועל שלא יכול לחזור בו מרגע שהתחיל את מלאכתו.
לעומת דעת הרמב"ם, כותב הרא"ש, כי אין צורך בקניין כדי לחייב את השומר בחובות השמירה, ודי בהסתלקות בעל הנכס, והסכמת השומר לקבל על עצמו את השמירה.
לפי דעה זו, תחילת השמירה מתרחשת בעת שהבעלים הסתלקו מהשמירה על החפץ ולאחר מיכן השומר לא יכול לחזור בו מהתחייבותו, מכיוון שכבר התחיל בשמירה בדומה לפועל כאמור לעיל.
דעת התוספות, שבשומר חינם ושומר שכר מועיל שומר אף בלא קניין, אם נסתלקו הבעלים משמירה על החפץ, אבל בשואל ושוכר אינו נעשה שומר אלא על ידי קניין.
להלכה, פסקו השולחן ערוך והש"ך כדעת הרמב"ם וסיעתו שאין השומר חייב עד שימשוך, אבל הרמ"א הביא גם את דעות החולקים שמתחייב שמירה גם בלא קניין.
שומר חינם חייב במקרה שהנכס ניזוק בפשיעתו.
ישנם מספר הסברים ליסוד המשפטי העומד מאחורי חיוב זה.
הסבר אחד לחיוב הוא משום מזיק - "כל הפושע מזיק הוא".
שומר חינם קיבל על עצמו את השמירה ולכן אם הנכס ניזוק הוא נחשב כזה שגרם את הנזק.
לעומת זאת, ישנם פרשנים שסוברים כי רשלנות בשמירת נכס היא נזק בעקיפין "(גרמא"), ולכן אי אפשר לחייב את השומר שפשע כמזיק, משום שהמזיק ב"גרמא" פטור.
על קושי זה משיבים התומכים בהסבר זה כי עקב כך שהשומר הסכים לשמור, הסכמתו כוללת התחייבות מכללא לשלם גם על נזק כזה ולכן הוא חייב.
תשובה זו מבוססת על הכלל שהמתחייב לשלם על נזק "גרמא" - חייב.
הסבר נוסף לחיוב שומר חינם במקרה של פשיעה הוא ההנאה של שומר חינם מן האמון שנתן בו בעל הנכס שסמך על שמירתו.
בדומה לערב שמתחייב משום ההנאה שהוא נהנה מהאמון שנותן בו הנושה, כך שומר חינם מתחייב בתשלומים על פשיעתו בתמורה להנאת האמון.
יש שדוחים את ההשוואה לערב משום שבניגוד לנושה שלא יכול לבקש את השבת ההלוואה לפני מועד הפירעון, בעל הנכס יכול בכל עת להשיב לעצמו את הנכס ולכן לא מסכן את עצמו באותה מידה ואין סיבה שייהנה מיתרון הטלת האחריות לנזק על השומר.
המשנה קובעת כי רמת השמירה בה חייב שומר חינם לשמור היא "כדרך השומרים".
ואם שמר ברמה זו, אינו קרוי "פושע" ופטור.
אם לא שמר "כדרך השומרים" והנכס ניזוק- חייב.
אפשר לפרש את המונח "כדרך השומרים" בשני אופנים: הראשון, שמירה לפי הנוהג המקובל, כלומר הצורה שבה נוהגים רוב האנשים לשמור נכס מסוג זה בנסיבות אלה בהתחשב בתנאי המקום והזמן.
האופן השני בו ניתן לפרש את המונח מתייחס למובן הנורמטיבי, כלומר הדרך שבה ראוי לשמור.
על השומר להפעיל את שיקול דעתו ולשמור לפי רמת השמירה הראויה בנסיבות המקרה, כפי הבנתו.
הפוסקים נקטו בדרך הראשונה, והרמב"ן אף מדגיש כי די לשמור באופן מקובל גם אם בשמירה כזו עלול להיגרם נזק לנכס.
שומר חינם לא צריך להוציא הוצאות כדי לשמור על הנכס.
אך אם נעשה הסכם בתחילת השמירה לפיו השומר יוציא הוצאות על השמירה ואף אם ההסכם נעשה לאחר תחילת השמירה- השומר חייב לעשות כן, ואם לא עשה זאת חייב בפשיעה.
דוגמאות למקרים בהם שומר חינם חייב או פטור
ישנם מקרים בהם שומר נהג באופן רשלני מחמת אילוצים חיצוניים ולכן הוא פטור.
כאשר יש לשומר סיבה מוצדקת לנהוג כך, או שהיה מוכרח לנהוג כך, אין לראות את התנהגותו כרשלנות.
שומר שכר פטור מחובתו רק אם האילוצים החיצוניים מגיעים לרף של "אונס", אולם שומר חינם פטור גם במקרה שהאילוצים קלים יחסית.
בדברי חכמים ניתן למצוא דוגמאות לאילוצים המצדיקים התנהגות רשלנית של השומר ובהן: סכנת מגפה, פחד בשל סכנה שנתון בה אדם אחר או טרדה בשל תאונה.
דוגמה נוספת לאילוצים המצדיקים התנהגות רשלנית היא במקרה של קיום מצווה המתנגש עם חובת השמירה.
אם שומר נהג ברשלנות משום קיום מצווה שמחויב בה או מפני שנמנע משמירה בגין איסור שהתורה אסרה עליו, אינו נחשב רשלן.
הסיבה לכך היא שבעל הנכס הפקיד בידו את השמירה על אף שידע מראש שהשומר יקפיד על שמירת מצוות.
כך לדוגמה שומר שהופקד אצלו כסף בערב שבת לא צריך לקבור אותו עד מוצאי שבת.
כמו כן, שומר שלקח עמו נכס בצאתו לדרך עם שיירה, רשאי להשאיר את הנכס בשיירה בלעדיו, כדי להגיע לעיר לפני כניסת שבת.
כך גם, שומר טבעת שהסיר את הטבעת בעת נטילת ידיים ואבדה איננו פושע.
שומר חינם שמניח את הנכס במקום בו יש סכנה שהוא יינזק או יאבד - חייב עקב פשיעה.הפוסקים קבעו מקומות הראויים להניח בהם סוגים שונים של נכסים.
לדוגמה שמירת כסף מפני גניבה, צריכה להיות במקום מוגן במיוחד, מפני שגנבים מתאמצים במיוחד לגונבו.
לכן התלמוד החמיר וקבע כי יש להטמינם בקרקע בעומק טפח.
שמירת נכסים מפני שרפה שווה ביחס לכל סוגי הנכסים, משום שגם נכס שאינו דליק נפגע משרפה, ובנוסף במקרה של שרפה הנכס עלול להיות חשוף לגנבים.
השמירה מפני שרפה תלויה בשכיחות השרפות בזמן ובמקום השמירה.
עיקרון חשוב בנוגע למיקום שמירת הנכס הוא שגם אם השומר הניח את הנכס במקום בטוח בתחילת השמירה אך השתנו הנסיבות ומקום זה כבר איננו מוגן, על השומר להעביר את הנכס למקום אחר.
אם השומר לא עשה כן והנכס ניזוק- הוא חייב בפשיעה.
עיקרון נוסף הוא שאם השומר הניח את החפץ במקום בטוח הוא רשאי לעזוב את המקום ואף לנסוע לארץ אחרת.
לדוגמה נפסק כי אדם שהניח כסף בארגז נעול, נעל את הבית ונסע לחוץ לארץ והכסף נגנב, פטור.
זאת מכיוון שאין מחובתו לוותר על נסיעה הדרושה לו לצורך פרנסתו עקב שמירת הנכס.
שומר שאינו זוכר היכן הניח את הפיקדון חייב לשלם.
ישנה הבחנה בין מקרה של אבדה שבו השומר יודע היכן הניח את החפץ אך לא מוצא אותו והוא פטור, לבין מקרה של שכחה היכן הניח את החפץ שנקרא פשיעה.
אף אם השומר יודע שהניח את הנכס במקום משתמר אך לא זוכר היכן המקום הוא חייב בפשיעה.
הפוסקים דנים בסוגים נוספים של שכחה כגון שומר ששכח לנעול את הארגז בו הונח הפיקדון, או שומר שהניח לידו ברכבת את הפיקדון ושכח לקחתו כאשר ירד מן הרכבת או שומר חמץ ששכח למוכרו בערב פסח.
נפסק כי בכל המקרים הנזכרים וכן בכל שכחה שאיננה במעשה השמירה עצמו - השומר פטור.
לכללים בדבר חיוב בדיני שמירה ישנם מספר סייגים, כגון: חרש שוטה וקטן שקיבלו חפץ לשמור פטורים מדיני שמירה משום שאין להם דעת לשמור.
יתירה מזאת, אדם המוסר חפץ לשמירה לחרש שוטה וקטן הרי זה כמו אבדה מדעת.
כמו כן, יהודי לא חייב בדיני שמירה של פיקדון שמסר לו גוי.
בנוסף לכך, ישנם נכסים מסוימים שלא חלים עליהם דיני שמירה והם קרקעות, שטרות ועבדים.
כמו כן, גם על נכסי הקדש לא חלים דיני שמירה.
יש לציין שאיש ואישה שווים בדיני השמירה.
שומר אבדה הוא אדם שמצא אבדה, אשר יש חיוב להשיבה לבעליה, ובינתיים, עד שישיב אותה בפועל לבעלים, חל עליו דין שומר לגבי האבדה.
הנידון המרכזי בדינו של שומר אבדה, אשר נידון בהרחבה במספר סוגיות בתלמוד, הוא השאלה האם שומר אבדה מוגדר כשומר חינם, או כשומר שכר.
מלבד נידון זה, נגזרים מסוגיית שומר אבדה פרטי דינים נוספים הנוגעים לסוגיות אחרות, כגון "פרוטה דרב יוסף" בדיני עוסק במצווה פטור מן המצווה.
גם הדין הישראלי קובע כי על מוצא אבידה חל חוק השומרים, ולפי אותו חוק, דינו כשומר חינם.
במספר סוגיות בתלמוד הבבלי מובאת מחלוקתם של האמוראים רבה ורב יוסף בשאלת הגדרתו של שומר אבדה, שמקורה הוא במסכת בבא קמא:
התלמוד מסביר, שלדעת רבה, שומר אבדה נחשב לשומר חינם, משום שאין לו שום הנאה מהשמירה, ולדעת רב יוסף דינו כשומר שכר, "בההיא הנאה דלא בעיא למיתבי ריפתא לעניא".
כלומר - מכיוון שהשומר עסוק במצוות השבת אבדה, הוא נפטר מחיוב נתינת צדקה לעני המזדמן לו בזמן שהוא מטפל באבדה, מדין "העוסק במצווה פטור מן המצווה", ומחמת הנאה ממונית זו - יש להחשיבו לשומר המקבל שכר על שמירתו, ולחייבו לשלם לבעלים את שווי האבדה במקרה שהיא נאבדת או נגנבת באונס.
דין זה, ששומר אבדה פטור ממצוות צדקה בזמן שהוא מטפל באבדה, מכונה בתלמוד "פרוטה דרב יוסף".
התוספות כתבו, שרבה מסכים עם דין פרוטה דרב יוסף, אך הוא סובר שלא שכיח שיגיע עני לבקש ממנו צדקה דווקא בשעה שהוא מטפל באבדה, ולכן הוא מחשיב אותו בכל זאת כשומר חינם.
התלמוד במסכת בבא קמא מציין שיש סברא נוספת המסייעת לדעתו של רב יוסף ששומר אבדה נחשב כשומר שכר, שמשום שהשומר לא בחר לשמור על האבדה, אלא הוא מחויב לכך מדאורייתא, ודאי שאין דינו כשומר חינם המתנדב לעשות טובה לחברו.
התלמוד מרחיב את מחלוקתם של רבה ורב יוסף גם לדיניהם של שומרים אחרים השומרים על חפץ של אדם אחר כחלק מקיום מצווה כלשהי, למשל המלווה על המשכון, שגם בו חלקו רבה ורב יוסף האם נחשב לשומר שכר על המשכון, משום שמקיים את מצוות הלוואה, ופטור מנתינת צדקה באותו זמן.
הרא"ש מביא שההלכות גדולות, רבנו חננאל ורב אלפס פסקו כרב יוסף, והתוספות פסקו כרבה.
הרמב"ם פסק אף הוא כרב יוסף, אך נושאי הכלים ציינו במקום שיש חולקים.
הטור הביא את המחלוקת ולא הכריע, והבית יוסף העיר שמכלל דברי הרא"ש בפסקים ובתשובות נראה שנוטה לפסוק דווקא כרב יוסף.
השולחן ערוך פסק גם הוא כרב יוסף: "כל זמן שהאבדה אצלו, אם נגנבה או אבדה חייב באחריותה כדין שומר שכר", אך הרמ"א הסתייג והוסיף:
לאור הסתייגות הרמ"א הכריע הש"ך שלא הוכרעה ההלכה ולכן על פי הכלל הלכתי בדיני ממונות ש-"המוציא מחברו עליו הראיה", שומר אבדה פטור בגניבה ואבדה, ומאידך אם תפס המאבד אין מוציאים ממנו, שלא כדברי המהרש"ל שפסק כרבה.
שמירת היזק אבדה - באור שמח ביאר שנפקא מינא מהמחלוקת של רבה ורב יוסף אם האחריות של שומר אבדה היא רק שלא תינזק האבדה או שהיא כוללת שלא תזיק בהמה (שהיא בעצמה האבדה) לאחרים.
שמירת אבידת בהמה - במקרה של אבדה שהיא בעל חיים, כולם מודים שדינו כשומר שכר, והשומר חייב גם בגניבה ואבדה, מפני שהיה יודע שבעל החיים טבעו ללכת ולכן נחשב כפשיעה אם לא שמר שמירה מעולה.
השבה ללא דעת בעלים - בהשבת אבדה יוצא ידי חובתו גם אם הבעלים אינו יודע שהשיב האבדה.
שומר הראש ואשתו של המתנקש הוא סרט קומדיה-פעולה אמריקאי משנת 2021, שביים פטריק יוז ונכתב על ידי טום אוקונור וברנדון ופיליפ מרפי.
סרט המשך ל"שומר הראש והמתנקש" מ-2017. בסרט מככבים ראיין ריינולדס, סמואל ל.
ארבע שנים לאחר אירועי הסרט הקודם, שומר הראש מייקל ברייס ממשיך את ידידותו עם המתנקש דריוס קינקייד כשהם יוצאים להרפתקה חדשה כדי להציל את סוניה, אשתו של דריוס, מאיומים חדשים.
ראיין ריינולדס בתפקיד מייקל ברייס
ברטול גרוזדק כמייקל ברייס הצעיר
סלמה האייק בתפקיד סוניה קינקייד
פרנק גרילו בתפקיד בובי אוניל
מורגן פרימן בתפקיד אביו של מייקל.
במאי 2018 הוכרז כי ראיין ריינולדס, סמואל ל.
ג'קסון וסלמה האייק ניהלו שיחות מוקדמות כדי לחזור לגלם את תפקידיהם מהסרט "שומר הראש והמתנקש" משנת 2017, עם תוכניות להתחיל לצלם בהמשך השנה.
בזמן שליונסגייט היו במגעים לקבלת זכויות ההפצה האמריקאיות, פטריק יוז צורף לתפקיד הבמאי.
בנובמבר 2018, ליונסגייט רכשה את הזכויות מסרטי מילניום, בעוד שמאט או'טול ולס וולדון שימשו כמפיקים, מתוך תסריט מאת טום אוקונור.
ריינולדס, ג'קסון והייק חתמו רשמית גם לככב בסרט ההמשך.
במרץ 2019 הצטרפו לצוות השחקנים פרנק גרילו, מורגן פרימן, אנטוניו בנדרס וטום הופר, כאשר ריצ'רד אי.
גרנט חזר לגלם את תפקידו מהסרט הראשון.
הצילומים החלו ב-2 במרץ 2019 באירופה והתקיימו באיטליה, קרואטיה, סלובניה, בולגריה ובריטניה.
הסרט הופץ להקרנות מסחריות ב-16 ביוני 2021, לאחר שנדחה מתאריך השחרור המקורי (28 באוגוסט 2020) עקב מגפת הקורונה.
שומע תפילה הוא אלבום מוזיקה של יענקי דסקל.
האלבום יצא בשנת 2010 והוא מכיל 28 רצועות, בעיקר של קטעי חזנות הלקוחים מן התפילות.
את האלבום הפיק יוסף משה כהנא והוא שייך לחברת התקליטים לחיים הפקות.
את העיבוד המוזיקלי ביצע חיים מנחם הרטמן.
מקהלה: יעקב רוטבלט, סיני ברמץ, יצחק שפריי, מרדכי רוטלר, מיכאל ויינברגר, משה יוסף וולדמן, חיים מאיר רוט
מקהלת הילדים פרחי לחיים: משה ברויער, יוסף משה געלבמאן, מרדכי פנחס דאנציגער, שרגי ליכטער, אברהם דוד לונגער, יעקב יוסף שפיצער, שמואל נפתלי שפירא
שומקום היא סדרת טלוויזיה ישראלית מוזיקלית לנוער שיצר אורי גרוס, הסדרה עלתה לשידור בערוץ TeenNick לצופי Yes ב-28 באוקטובר 2022.
הסדרה עוסקת בפנימייה באמצע המדבר בה מתחנכים נוער בסיכון.
ללי גורדון (אלה לי להב) נערה שהגיעה בגיל 11 ומאז נמצאת שם והיא בעצם מנהיגה את הנערים בסיכון אשר נלחמים על בית האומנה שבו הם חיים.
מנגד, עומדת משפחת ברגר, אימפריית מלונאות ונדל"ן, אשר בראשה עומדת בת המשפחה, עורכת הדין נופר ברגר (דינה סנדרסון) שמנסה להעיף אותם בכל מיני דרכים.
מיכל "ללי" גורדון (אלה לי להב): נערה שהגיעה לשומקום בגיל 11 לאחר שהוריה נטשו אותה ומאז היא שם, פוגשת את ריקי שהופכת להיות האמא המאמצת שלה, מתאהבת באדם והופכת לבת זוגו.
בהתחלה לא מסתדרת עם דנה אך בהמשך הופכות להיות חברות.
הופיעה ביחד עם אדם עם איתי לוי.
דנה ועדן מייצגות אותה במשפט.
לבסוף משתחררת מהכלא בזכותו של אדם שמוכיח את חפותה והם חוזרים להיות זוג, מגלה בסוף העונה את זהותה האמיתית.
אדם ברגר (רז) (עילי צ'פמן): נער חדש שמגיע לשומקום.
מתאהב בללי והופך לבן זוגה.
בהמשך מתגלה ששמו הוא בעצם אדם ברגר והוא אחיה הקטן של נופר ובנו של קובי.
דנה פלדמן (מיה צפיר): נערה צפון תל אביבית עשירה, אביה הוא סוכן אמנים, הגיעה לשומקום לאחר שרבה עם אביה אחרי שהקים משפחה חדשה לאחר מות אימה.
בהתחלה לא הסתדרה עם ללי אך בהמשך הופכות להיות חברות.
עזבה את ביתה לפני 8 חודשים לאחר התעללות מצד אימה החורגת, שרון.
יש לה שני אחים חורגים מאביה, מתפייסת עם אביה והם חוזרים להיות בקשר.
מייצגת ביחד עם עדן את ללי במשפט ובסוף ללי משתחררת, שידכה בין עדן לולאד והם נהיים זוג, נראה בסוף העונה שהיא ואושר מתקרבים.
עדן טגניה (אליס זאנו): החברה הכי טובה של ללי, מאוהבת בולאד, אך האקס שלה, אושר שסיבך אותה עם המשטרה חוזר לחייה והיא מתאהבת בו שוב וחוזרת אליו.
מייצגת את ללי במשפט ביחד עם דנה וללי משתחררת, נפרדה מאושר לאחר שהציע לה לעבור לגור איתו בבאר שבע כי הבינה שהיא אוהבת את ולאד ובזכות דנה היא וולאד נהיים זוג.
ולדימיר "ולאד" ברטונוב (פיליפ שאולוב): אחיה הגדול של טאשה, מאוהב תחילה בדנה אך מהר מאוד מבין שאהבתו האמיתית היא עדן.
בזכות דנה מתוודה על אהבתו לעדן והם נהיים זוג.
רבקה "ריקי" צור (אילנית בן-יעקב): מנהלת ומייסדת בית האומנה: "שומקום".
משמשת כדמות אם לילדי בית האומנה ובעיקר לללי.
נפצעת ב"תאונה" מכוונת שתוכננה על ידי קובי ברגר והעוזר שלו קינדר ונכנסה לקומה מאז.
מתגלה צוואה של ריקי שעל פיה כל רכושה יעבור לללי לאחר מותה, בהמשך מתעוררת מהקומה וחוזרת לנהל את שומקום.
האני (אדם הלון): בדואי, מהכפר הסמוך, העובד של ריקי, הסגן שלה בניהול, ואחד מהחבורה, טבח בשומקום ובהמשך הופך להיות הטבח של המלון שהחבורה פותחת.
אושר (שון אמסלם): היה פעם חלק מחבורת שומקום אך נכנס לכלא לנוער במשך שנתיים לאחר שביצע כמה עבירות לא חוקיות וגם סיבך את עדן שהייתה בת זוגו בזמנו ובגלל זה הם נפרדו, לאחר שהשתחרר חוזר לשומקום ומנסה להחזיר את עדן אליו, הם מתאהבים מחדש וחוזרים להיות בני זוג.
עוזר לחבורה לבנות את הסוויטה הראשונה במלון וחוזר להיות חלק מחבורת שומקום, עדן נפרדה ממנו כי היא מאוהבת בולאד, נראה בסוף העונה שהוא ודנה מתקרבים.
נופר ברגר (דינה סנדרסון): עורכת דין עשירה וקרת לב, אחותו הגדולה של אדם ובתו של קובי, יתומה מאם.
רוצה לבנות מלון בשומקום ולא בוחלת באמצעים כדי להשיג את מטרתה.
מפלילה ביחד עם אביה וקינדר את ללי בתאונה של ריקי, לאחר שאדם מוכיח את חפותה של ללי נעצרת ביחד עם אביה וקינדר ונכנסת לכלא על הפללה וניסיון לרצח.
יעקב "קובי" ברגר (שרון אלכסנדר): אביהם של אדם ונופר, אלמן.
זיו "קינדר" ברקוביץ' (אלון חמאווי): עוזרו של קובי ברגר, פגע בריקי בהוראתו של קובי וכתוצאה מכך הכניס אותה לקומה, מתחזה לעובד בשומקום תחת השם הבדוי: "זיו בואנו" בשליחותם של נופר וקובי ומרגל אחרי חבורת שומקום.
מפליל ביחד עם קובי ונופר את ללי בתאונה של ריקי, לאחר שאדם מוכיח את חפותה של ללי נעצר ביחד עם נופר וקובי ונכנס לכלא על הפללה וניסיון לרצח.
נטאשה "טאשה" ברטונוב (גאיה כהן): אחותו הקטנה של ולאד.
מספר הפרק(בסדרה)מספר הפרק(בעונה)שם הפרק12230 באוקטובר 2022
שנהפרסקטגוריהמועמדותתוצאה2022פרסי נבחרי השנה של פרוגיסדרת הנוער של השנהשומקוםשחקן ראשי בסדרת נוערעילי צ'פמןשחקנית ראשית בסדרת נועראלה לי להבשחקנית אהובה בסדרת נוערמיה צפירפריצת השנה במשחקפיליפ שאולובאליס ז'אנושון אמסלם
שומר אמונים הוא רומן ריגול מאת ג'ון לה קארה.
הרומן פורסם בשנת 2021, לאחר מותו של לה קארה, והובא לדפוס על ידי בנו, ניק קורנוול .
הספר עוסק במוכר ספרים צעיר, במהגר פולני מזדקן ובאיש אבטחת מידע בשירות חשאי בריטי, החוקר דליפת מידע.
כרקע לעלילה משמשת מלחמת בוסניה, עם נגיעה בסכסוך הישראלי-פלסטיני.
ג'וליאן לונדסלי בן ה-33 עזב את עבודתו הרווחית בתחום הפיננסים בסיטי של לונדון, עבר להתגורר בעיירת קיט קטנה בחופי מזרח אנגליה, ופתח בה חנות ספרים, אף שאינו בקי בתחום זה.
הוא ממליץ לג'וליאן לקרוא את ספרו של ו"ג זבאלד "טבעות שבתאי".
ג'וליאן יוצא ללונדון בשליחותו של אדוארד, כדי למסור מכתב במעטפה חתומה לאישה שפגש שם, והוא מחזיר לאדוארד מסר מהאישה.
כדי שהאישה תוכל לזהותו במקום המפגש, עליו לקרוא את "טבעות שבתאי".
לקורא מתברר שאדוארד הוא מהגר מפולין, גמלאי של MI6 וקומוניסט לשעבר.
ג'וליאן פוגש גם את אשתו של אדוארד, דבּורה, שלמרות מחלתה הקשה היא עדיין חוקרת מודיעין בכירה לענייני המזרח התיכון של המודיעין הבריטי, ואת בתם לילי, שהיא אם חד-הורית לסֶם.
השלושה מתגוררים באחוזת סילברוויו (Silverview), שנקראה כך על שם ביתו של ניטשה בוויימאר, זילברבליק (Silberblick), ומבטא את הערצתו של אדוארד לניטשה.
הרומן מתחיל בביקור של לילי אצל סטיוארט פרוקטור, הממונה על אבטחת פנים בשירות, והיא מוסרת לו מכתב חתום מאמהּ, שבעקבותיו פותח סטיוארט בחקירה על עברו של אדוארד, ומגלה שאביו הביולוגי היה פושע מלחמה פולני, ושאדוארד, שהיה נציג של המודיעין הבריטי במלחמת בוסניה, חזר מזועזע מהזוועות שראה.
אדוארד פעל בבוסניה בכינוי "פלוריאן", והתיידד עם משפחה ירדנית שניהלה מרפאה בכפר הררי בוסני קטן.
לאחר שהאב והבן במשפחה נרצחו במלחמת בוסניה, נותר אדוארד בקשר עם האם, סלמה.
הוא נשרף כמרגל לאחר ששם לב שהשירות הבריטי העביר את המידע שאסף לשותפיו האמריקאים, אך לא השתמש בו כדי להגן על האוכלוסייה הבוסנית.
סטיוארט מגלה שאכן יש דליפת מידע - אדוארד העביר לפעילי שלום מידע סודי בנושאי המזרח התיכון.
לאחר הלווייתה של דבורה, פרוקטור חוקר את ג'וליאן, בחשד ששיתף פעולה עם אדוארד.
למעשה, אדוארד השתמש השתמש במחשב של ג'וליאן שבמרתף חנות הספרים, כדי לחמוק ממעקב אחריו.
סטיוארט פועל למעצרו של אדוארד, אך מגלה שאדוארד הצליח להימלט.
כשלילי שומעת על היעלמותו של אביה, היא בטוחה שהוא בדרכו לסלמה.
הספר יצא לאור בסוף 2021, כעשרה חודשים לאחר פטירתו של ג'ון לה קארה, והובא לדפוס על ידי בנו, ניק קורנוול.
באחרית דבר לספר מספר ניק קורנוול על אביו: "הוא ביקש שאתחייב, ואני הסכמתי: אם הוא ימות עם סיפור לא גמור על שולחנו, אני אסיים אותו?
אמרתי כן." על הספר כתב קורנוול: "כתיבתו התחילה ממש אחרי "אמת שברירית", שאני נוטה לראות בו זיקוק מושלם של עבודתו — ביטוי מזהיר של כישרון, חוכמה, חשק ועלילה.